Priekšlikums Padomes regula, ar ko groza Padomes Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju /* COM/2006/0233 galīgā redakcija - CNS 2006/0081 */





[pic] | EIROPAS KOPIENU KOMISIJA | Briselē, 7.6.2006 COM(2006) 233 galīgā redakcija 2006/0081 (CNS) Priekšlikums PADOMES REGULA, ar ko groza Padomes Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (iesniegusi Komisija) PASKAIDROJUMA RAKSTS 1. Izdevumus, kas radās, īstenojot Padomes Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju, finansēja no Eiropas Lauksaimniecības virzības un garantiju fonda (ELVGF) Garantiju nodaļas, kas izveidots ar Padomes Regulu (EK) Nr. 1258/1999 par kopējās lauksaimniecības politikas finansēšanu. Komisija īstenoja budžetu, kas attiecās uz šiem izdevumiem, pārvaldot to kopā ar dalībvalstīm. 2. Jaunais Eiropas Lauksaimniecības garantiju fonds (ELGF), kas izveidots ar Padomes Regulu (EK) Nr. 1290/2005 par kopējās lauksaimniecības politikas finansēšanu, saskaņā ar minētās regulas 3. panta 2. punktu no 2006. gada 16. oktobra aizstās ELVGF Garantiju nodaļu. ELGF ar centralizētu līdzekļu pārvaldību finansēs zivsaimniecības tirgu pasākumus. 3. Ir jāgroza Padomes Regula (EK) Nr. 104/2000, lai varētu izmantot ELGF zivsaimniecības tirgu izdevumu finansēšanai. Padomei ir iespējami drīz jāpieņem šis priekšlikums, lai nodrošinātu zivsaimniecības un akvakultūras produktu tirgu kopīgās organizācijas finansēšanas nepārtrauktību. 2006/0081 (CNS) Priekšlikums PADOMES REGULA, ar ko groza Padomes Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: (1) Uz izdevumiem, kas dalībvalstij radušies saskaņā ar noteiktiem Padomes Regulas (EK) Nr. 104/2000[3] noteikumiem, pašlaik attiecas noteikumi, kas izklāstīti Padomes Regulā (EK) Nr. 1258/1999 par kopējās lauksaimniecības politikas finansēšanu[4]. Pēdējā minētā regula ir atcelta ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu[5], kuru no 2006. gada 16. oktobra piemēros dalībvalstu izdevumiem. (2) Ar Regulas (EK) Nr. 1290/2005 2. panta 1. punkta a) apakšpunktu izveido Eiropas Lauksaimniecības garantiju fondu (turpmāk tekstā – „ELGF”). (3) Regulas (EK) Nr. 1290/2005 3. panta 2. punkta f) apakšpunktā paredzēts, ka no ELGF centralizēti jāfinansē zivsaimniecības tirgu izdevumi. (4) Zivsaimniecības tirgu izdevumu finansēšana saskaņā ar Regulas (EK) Nr. 1290/2005 3. panta 2. punkta f) apakšpunktu nozīmē centralizētu budžeta īstenošanu un tam ir jāatbilst Padomes 2002. gada 25. jūnija Regulai (EK, Euratom) Nr. 1605/2002 par Finanšu regulu, kas piemērojama Eiropas Kopienu vispārējam budžetam[6] un tās īstenošanas noteikumiem, kuri izklāstīti Komisijas Regulā (EK, Euratom) Nr. 2342/2002[7]. Tādēļ attiecīgi jāgroza Regula (EK) Nr. 104/2000, IR PIEŅĒMUSI ŠO REGULU. 1 pants Regulas (EK) Nr. 104/2000 35. pantu aizstāj ar šādu: „35. pants 1. Izdevumus, kas dalībvalstīm radušies saskaņā ar šīs regulas 10., 21., 23., 24., 25. un 27. pantu, uzskata par izdevumiem, kas minēti Regulas (EK) Nr. 1290/2005 3. panta 2. punkta f) apakšpunktā. 2. Pirmajā punktā minēto izdevumu finansējumu piešķir attiecībā uz produktiem no krājuma vai krājumu grupas tikai līdz tādam visu daudzumu apjomam, kas no kopējā atļautā nozvejas apjoma piešķirts minētajai dalībvalstij attiecībā uz minēto krājumu vai krājumu grupu. 3. Sīki izstrādātus noteikumus šā panta piemērošanai pieņem saskaņā ar 38. panta 2. punktā noteikto procedūru.” 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2006. gada 16. oktobra. Šī regula uzliek saistības kopumā un ir tieši piemērojama visās dalībvalstīs. Briselē […] Padomes vārdā priekšsēdētājs [1] OV C […], […], […]. lpp. [2] OV C […], […], […]. lpp. [3] OV L 17, 21.1.2000., 22. lpp., regulā jaunākie grozījumi izdarīti ar 2003. gada Pievienošanās aktu. [4] OV L 160, 26.6.1999., 103. lpp. [5] OV L 209, 11.8.2005., 1. lpp. [6] OV L 248, 16.9.2002., 1. lpp. [7] OV L 347, 31.12.2002., 1. lpp.